મૃત્યુ પામનારા ત્રણેય બાળકો મિત્રો હતા. ત્રણેય રમતા રમતા તળાવમાં ન્હાવા જવા માટેનું આયોજન કર્યું હતું. ત્રણેય કિનારે કપડા કાઢીને પાણીમાં પડતાની સાથે જ ડૂબવા લાગ્યા હતા. જો કે બાળકોનાં મૃત્યુનાં સમાચાર મળતાની સાથે જ પરિવારનાં લોકો ઘટનાં સ્થળે દોડી આવ્યા હતા. ત્રણેય મૃતદેહોને જોઇને પરિવાર ભાંગી પડ્યો હતો. પરિવારનાં આક્રંદનાં કારણે ભારે ગમગીની ભર્યા દ્રશ્યો સર્જાયા હતા. અત્રે નોંધનીય છે કે ત્રણેય બાળકોનાં પરિવાર સામાન્ય મધ્યમ વર્ગનાં છે. રોહિત પાટિલ નામનાં મૃતકનાં પિતા ભદ્રેશભાઇ ટેમ્પો ચલાવે છે જ્યારે ગણેશ રાજપુતનાં પિતા સરદારસિંહ સંચાનાં કારખનામાં કામ કરે છે અને રાજુ રાજપુતનાં પિતા ફતેહસિંહ પણ રિક્ષા ચલાવે છે.